Source: https://www.opytajsauctovnika.sk/je-neplatenie-dph-do-5-e-mojim-zranitelnym-prijmov/
Timestamp: 2019-09-19 17:16:17+00:00
Document Index: 17535739

Matched Legal Cases: ['§ 7', '§ 78', '§ 6', '§ 7', '§ 7', '§ 7']

Je neplatenie DPH do 5 € mojím zdaniteľným príjmov? | Opýtaj sa účtovníka Bing SEO
Home » dane » Je neplatenie DPH do 5 € mojím zdaniteľným príjmov?
Zdravím. Keďže nie ste platiteľom dane (ste iba registrovaný podľa § 7a), ale vznikne vám povinnosť platiť daň, ste povinný podať daňové priznanie do 25 dní po skončení kalendárneho mesiaca, v ktorom vznikla daňová povinnosť, a v tej istej lehote zaplatiť daň. Daň ste však nie povinný zaplatiť, ak jej výška na zaplatenie nie je viac ako 5 € (§ 78 ods. 3 Zákona 222/2007 Z.z. o DPH).
Príjmom z podnikania alebo z inej samostatnej zárobkovej činnosti je aj výška odpusteného dlhu alebo jeho časti u dlžníka, ktorá súvisí a je dôsledkom nakladania s jeho obchodným majetkom (§ 6 ods. 5 písm. d) Zákona 595/2003 Z.z. o dani z príjmov). Neplatenie dane z pridanej hodnoty do výšky 5 € sa však nepovažuje za odpustenie dlhu, nakoľko podľa Zákona o DPH vám tento dlh do výšky 5 € ani nevznikne. Preto sa ani nemôže považovať za váš zdaniteľný príjem.
Mohlo by vás zaujímať: Musím podávať kontrolný výkaz pri registrácii podľa § 7 resp. § 7a?, Vyplnenie tlačiva pri registrácii podľa § 7a
Znížená DPH z 20 % na 10% na ďalšie potraviny
Znížená daň na 15 % pre fyzické aj právnické osoby
Zníženie DPH na noviny, časopisy a periodiká z 20 % na 10 %